Diari Oficial de la Generalitat Valenciana


Sumari del DOGV 7945, del 28-12-2016 (2016/10216)

Extracte de la Resolució de 20 de desembre de 2016, de la Conselleria d'Educació, Investigació, Cultura i Esport, per la qual es convoquen beques per a la realització de pràctiques professionals en l'àmbit de les biblioteques gestionades per la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7945

Data del DOGV
:   28-12-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/10729


Data del document
:   20-12-2016

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 20 de desembre de 2016, de la Conselleria d'Educació, Investigació, Cultura i Esport, per la qual es convoquen beques per a la realització de pràctiques professionals en l'àmbit de les biblioteques gestionades per la Generalitat. [2016/10592]  
BDNS (Identif.): 326908  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Persones físiques que acrediten estar en possessió d'uns dels títols següents: Grau en Informació i Documentació, diplomatura en Biblioteconomia i Documentació, llicenciatura en Documentació, titulació universitària oficial de grau equivalent d'acord amb els plans d'estudi vigents, titulació superior amb el mòdul nivell III de Tècnic Especialista en Biblioteconomia, Arxivística i Documentació, o titulació equivalent, expedits o homologats per les autoritats espanyoles corresponents, sempre que no hagen passat més de cinc anys des que van ser obtinguts, així com complir la resta dels requisits establits en l'article 2 de les bases reguladores.  
  
Segon. Objecte  
Concedir set beques per a realitzar pràctiques professionals en centres i serveis de biblioteques gestionades per la Generalitat.  
  
Tercer. Bases reguladores  
Ordre 63/2016, de 3 d'octubre, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de beques per a la realització de pràctiques professionals en l'àmbit de les biblioteques i arxius gestionats per la Generalitat (DOCV 7889, 06.10.2016).  
  
Quart. Quantia  
Huitanta-quatre mil euros.  
  
Cinqué. Termini de presentació de sol·licituds  
Quinze dies hàbils comptats a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana.  
Les sol·licituds es presentaran exclusivament per via telemàtica, per a la qual cosa s'haurà d'accedir a la seu electrònica de la Generalitat (https://sede.gva.es), a través de l'apartat «Serveis en línia».  
  
València, 20 de desembre de 2016.- El conseller d'Educació, Investigació, Cultura i Esport: Vicent Marzà Ibáñez.